Ярамир Низаметдинов

**Ярамир Низаметдинов**, Ярамир (*Радамир*) Эдгар улы Низаметдинов (*[[1987 ел]]ның [[26 декабрь|26 декабре]], [[Курган өлкәсе]], [[Шадрин районы]], [[Эчкен|Йолдыз]]*) — опера җырчысы (*лирик-драматик тенор*), Бөтенроссия вокал конкурсы (*[[2012 ел|2012]]*),  халыкара яшь башкаручыларның телевизион «Татар моңы» (*[[2012 ел|2012]]*), Рәшит Ваһапов исемендәге халыкара «Татар җыры» (*[[2017 ел|2017]]*) һ. б. бәйгеләр лауреаты. «Санктъ-Петербургъ Опера» театры, 2024 елның 1 мартыннан Санкт-Петербургның Мария театры опера труппасы солисты.  

## Тәрҗемәи хәле
1987 елның 26 декабрендә Курган өлкәсе Шадрин районы Йолдыз (*Юлдус, [[Эчкен]]*) авылында туган. Әтисе (*үги*) шофер, әнисе башлангыч сыйныфлар укытучысы. Әти-әнисе балага исемне Чехословакиянең популяр хоккейчысы Яромирныкына (Jaromír Šindel)  охшатып куйганнар. Сеңлесе, энесе бар. Музыкага мәхәббәтне әнисе, үзе дә гитарада уйнап, җырлаучы Изольда Нәҗип кызы уяткан.

Йолдыз урта мәктәбен (*[[2005 ел|2005]]*), «*физик тәрбия һәм тормыш иминлеге нигезләре укытучысы*» белгечлеге буенча Шадринск дәүләт педагогия институтының физик тәрбия һәм спорт бүлеген (*[[2011 ел|2011]]*) тәмамлаган. Төньяк Кавказда (*[[Кабарда-Балкария]]*) хәрби хезмәтен үтәгән. 2012 елда Казан дәүләт мәдәният һәм сәнгать университетынының вокал бүлегенә (*профессор* Венера Ганиева классы) укырга керә. 2013 елның июлендә, әзерлек бүлеген тәмамлап, Нәҗип Җиһанов исемендәге Казан дәүләт консерваториясенең вокал бүлегенә (*доцент* Раида Игълам кызы Ермохина классы) кабул ителә һәм тәмамлый.

2013-2016 елларда остазы, Татарстанның халык артисты Ф.Г. Сәлахов белән *«Бер аваз»* вокал дуэты төзеп, ил буенча һәм чит илләрдә (*[[Алмания]] һ.б.*) гастрольләрдә була, хөкүмәт концертларында катнаша. 2014 елның 16 апрелендә Габдулла Тукай исемендәге Татар дәүләт филармониясенең концертлар залында (*[[Павлюхин урамы (Казан)|Павлюхин]] урамы*) беренче сольный концерты уза. 2015 елның августында беренче видеоклибын төшерә (*[[Шадрин районы]] [[Эчкен|Йолдыз]] авылында*). 2017 елның 20 сентябрендә Муса Җәлил исемендәге Татар дәүләт опера һәм балет театрында беренче (*дебют*) чыгышы була (*[[Пётр Чайковский|П.И. Чайковский]]ның «» операсында Распорядитель ариясендә*).

Режиссер, «Санктъ-Петербургъ Опера» театры җитәкчесе РФ халык артисты Ю. И. Александров чакыруы буенча Санкт-Петербургка күчә һәм «Санктъ-Петербургъ Опера» театрында эшли башлый. 

2023 елдан – «Петербург-концерт»ның чакырылган солисты.

2024 елның 1 мартыннан ― Санкт-Петербургның  опера труппасы солисты (*тенор*). Әлеге театр сәхнәсендә шул ук елның маенда «Жизнь за царя» операсында Богдан Собинин партиясен башкарып дебют ясый: башта камера версиясендә, аннары спектакльдә.

## Репертуар
* «Уел» (*халык көе*) 
* «Эскадрон» (*халык көе*) 
* «Гөлҗамал» (*халык көе*)
* «Бардым урманга» (*халык көе*)
* «Идел суы ага торыр» (*татар халык җыры*)
* «Ахун авылы көе» (*халык көе*)
* «Оныта алмыйм» (*[[Рөстәм Яхин]] романсы*)
* Җәлил ариясе (*[[Нәҗип Җиһанов]] музыкасы*)
* Questa o quella (*[[Джузеппе Верди|Д. Верди]] «Риголетто»*)
* «Ах, ты, душечка красна девица» (*рус халык җыры, [[Сергей Лемешев|С. Лемешев]] репертуарыннан*)
* «Вот мчится тройка удалая»  (*[[ёдор Глинка|Ф. Глинка]] сүзләре, рус халык көе*)
* «Я люблю тебя до слез» (*[[Александр Серов|А. Серов]]*)
* «Лилии» (*[[Александр Айвазов|А. Айвазов]] репертуарыннан*)
* The show must go on () Һ.б.
* 2018 елның 27 сентябрендә Татар академия дәүләт опера һәм балет театрында «Сөембикә» операсында Явыз Иван партиясен башкара.
### ТДОһБТ
Распорядитель (П. Чайковский «Пиковая дама»), Ближний боярин (М. Мусоргский «Борис Годунов»), Император Альтоума (Дж. Пуччини «Турандот») һ. б.
### «Санктъ-Петербургъ Опера»
Гастон («Травиата», Дж. Верди); Шүрәле, аучы, ябалак, бака («Красная шапочка», Ц.Кюи). Ленский («Евгений Онегин», П. И. Чайковский); Феб Шатопер («Эсмеральда», А. Даргомыжский); Герцог («Риголетто», Дж. Верди) һ. б.

### Мария театры
* Богдан Собинин («Жизнь за царя»)
* Финн («Руслан и Людмила»)
* Ленский («Евгений Онегин»)
* Владимир Игоревич («Князь Игорь»)
* Анатоль Курагин («Война и мир»)
* Поллион («Норма»)
* Радамес («Аида»)
* Яшь матрос («Тристан и Изольда») 
## Дискография
* 2014 «Әнкәйләргә» DVD
 
## Бүләкләре, мактаулы исемнәре
* 2012 ― «Урал сандугачы» ачык төбәкара фестивале (Екатеринбург) лауреаты ― III дәрәҗә.
* 2012 ― РФ  автор җырларын башкаручыларның Бөтенроссия конкурсы (*[[Балашиха]], [[Мәскәү өлкәсе]]*) — җиңүче (*үзе язган «[[Россия]]» җыры белән*).
* 2012 ― «Татар моңы» халыкара яшь башкаручыларның телевизион бәйгесе (*[[Казан]]*) лауреаты («халык җыры» номинациясендә) ― III дәрәҗә.
* 2017 ―  «Татар җыры» халыкара телевизион бәйгесе (*[[Казан]]*) лауреаты («академик вокал» номинациясендә) ― I дәрәҗә.
* 2017 ― Рәшит Ваһапов исемендәге халыкара классик музыка бәйгесе лауреаты (*[[Казан]]*) ― II дәрәҗә.
* 2017 ― Салих Сәйдәшев исемендәге Бөтенроссия академик җырчылар бәйгесе (Түбән Кама) лауреаты ― II дәрәҗә.
* 2019 ―  47нче Бөтенроссия музыкаль югары уку йортларын тәмамлаган вокалчылар смотр-конкурсы (Санкт-Петербург) лауреаты.

## Гаилә хәле
Өйләнгән. Беренче никахы Эльвира (*[[Азнакай]]дан*), биюче.
Икенче никахы (*[[2019 ел]]дан*) Асия (Сираҗиева) , рәссам. Уллары Әмирхан, Кәрим (2024 елда туган). Санкт-Петербургта яшиләр.
## Искәрмәләр

## Әдәбият
;Мәкаләләр
* *Габдерәхим*. Ярамир: «Кайвакыт кесәдә йөз тәңкә кала». «Акчарлак», 2017 ел, № 43.
* *Лилия Юсупова*. Ярамир, җырчы: «Эшлим дә, ял да итәм». «Ирек мәйданы», 2017 ел, август.
* *Лилия Йосыпова*. «Пенсиягә чыккач, авылга кайтып төпләнергә телим.» «Ирек мәйданы», 17.07.2025, № 28 (771) ― Б.8―9.
## Сылтамалар
*  Певец Ярамир Низамутдинов выпустил свой первый диск 
*  Ярамир побывал на малой родине. Шадринское TV  
*  Вконтактедагы рәсми төркеме 
*  Ярамирның вебсайты
*  Ярамир Низамутдинов.  Театр Санктъ-Петербургъ Опера

Төркем:Татар җырчылары
Төркем:Опера җырчылары
Төркем:Казан консерваториясен тәмамлаучылар
Төркем:Романс башкаручылар
Төркем:Тенорлар
Төркем:«Татар моңы» конкурсы лауреатлары
Төркем:Шәхесләр:Мария театры